Document ID: 31978R2456

Uredba Sveta (EGS) št. 2456/78
z dne 19. septembra 1978
o sprejetju Sporazuma v obliki izmenjave pisem o spremembi Sporazuma med Evropsko gospodarsko skupnostjo in Švicarsko konfederacijo, katerega namen je prilagoditi nekatere tarifne specifikacije
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,
ob upoštevanju priporočila Komisije,
ker bi bilo treba zaradi sprememb iz Priporočila Sveta za carinsko sodelovanje z dne 18. junija 1976 in zaradi nekaterih neodvisnih sprememb skupne carinske tarife in švicarske carinske tarife, prilagoditi nekatere tarifne specifikacije v Sporazumu med Evropsko gospodarsko skupnostjo in Švicarsko konfederacijo [1];
ker je prav tako treba spremeniti zgoraj navedeni Sporazum zato, da se vzpostavi poenostavljen postopek za prilagoditev tarifnih specifikacij v primeru nadaljnjih sprememb tarif pri pogodbenih strankah,
SPREJEL NASLEDNJO UREDBO:
Člen 1
Sporazum v obliki izmenjave pisem o spremembi Sporazuma med Evropsko gospodarsko skupnostjo in Švicarsko konfederacijo se potrdi v imenu Skupnosti.
Besedilo Sporazuma je priloženo tej uredbi.
Člen 2
Predsednika Sveta se zadolži, da imenuje osebo, pooblaščeno za podpis Sporazuma, ki zavezuje Skupnost.
Člen 3
Ta uredba začne veljati tretji dan po objavi v Uradnem listu Evropskih skupnosti.
Uporablja se od 1. januarja 1978.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. septembra 1978

Labels: 3
15
18
5